LEZZAYER TAMANEƔT – Iremmaɣen imihawen i tenɣa deg Bgayet, amenzu n tuber, tsensirt n Tredsa taɣelnawt taɣerfant smagin-ten, i d-yenna ass n larebɛa uɣlif n Temḥaddit taɣelnawt deg yiwen n welɣu.
‘’Seg tga tsensirt n Tredsa taɣelnawt taɣerfant yiwet n temzelt n tɣara, ass n 01 tuber 2017 deg Leqṣer, tawilayt n Bgayet (Tamnaḍt taserdasant tis 5), i yessawḍen ɣer tinɣi n semmus (05) n yiremmaɣen imihawen akked usegrew n semmus (05) n tmekḥal n unṭag tsekka n Kalachnikov akked ddeqs n yikarṭucen, sakin smagin inaɣayen-nni’’, i d-tesseddi teɣbalut-nni.
‘’Aremmaɣ amezwaru isem-is G. Youcef, i umi ttinin Abu Keɛkeɛ, yekcem ɣer tegrawin n yiremmaɣen deg useggas n 1993, wis sin isem-is B. Abdelhamid, i umi ttinin Abu Ḥasan, yekcem ɣer tegrawin n yiremmaɣen deg useggas n 1995, wis kraḍ isem-is M. Karim, i umi ttinin Ḥamza, yekcem ɣer tegrawin n yiremmaɣen deg useggas n 2005, wis kuẓ isem-is T. Redouane, i umi ttinin Abu Ǧeɛfer, yekcem ɣer tegrawin n yiremmaɣen deg useggas n 2007 akked wis semmus isem-is R. Mohamed Lamine, i umi ttinin Abu Derdaɛ’’.
kab_Latn kab_Latn kab_Latn